
1 1 YDROCEPH ALO  ACUTO» 


AUCTORE  JOHANNE  FERGUSON. 


PROCEMIUM. 

Cum  medici  doctrina  et  experientia  insignes,  . 
Hydrocephalum  Acutum  in  lucem  clariorem 
proferre,  ej usque  curationem  faciliorem,  cer- 
tioremque  reddere,  frustra  conati  sunt ;  ju- 
venem  adhuc  in  arte  medicinali  rudem  aliquid 
ad  res  adeo  exoptabiles  conficiendum  Confer- 
re  posse,  vix  expectandum  est.  Sin  autem  ob¬ 
servationes  experientiamque  aliorum  breviter 
et  clare  exponam,  omnia  quae  volui  perfecta 

sunt.  Si  majore  cum  laude  legibus  hujus  al¬ 
mae  Academiae  parere  potuissem,  mihi  mul¬ 
tum  adfuisset  gaudium  ;  quoniam  vero  adhuc 
neque  multa  scientia  medicinae,  neque  doti¬ 
bus  animi  insolitis  praeditus  sum,  arcana  mor¬ 
borum  et  medicinae  penetrare  minime  valeo. 

Antiquiores  medici  de  Hydrocephalo,  sed 
non  de  morbo  nostro,  scripserunt ;  Hydroce- 
phalum  Chronicum,  ut  nunc  vulgo  dicitur, 
cognoverunt ;  minime  vero  inde  existimare 
licet,  nostrum  apud  antiquos  non  exstitisse  ; 
nam  ex  vestigiis  ejus  quae  nobis  tradita  sunt 
in  scriptis  vetustis,  suam  vim  lethalem  exer¬ 
cuisse  videmus,  quamvis  natura  ejus  haud 
cognita  fuerit ;  quia  febri,  vermibus,  et  aliis 
infantilibus  malis,  verisimile  est,  attributa. 

Petit  in  Gallia,  Paisley  et  St  Clair  in  Bri¬ 
tannia,  de  Hydrocephalo  observationes  pri¬ 
mas  obscure  attulerunt.  Celeberrimus  Whytt 
autem  historiam  accuratam  medicis  primo  tra- 

didit ;  post  eum  Fothergill,  Quin,  Percival, 
Rush,  Cheyne,  Smyth,  et  alii  haud  parvi  no¬ 
minis,  in  ordine  hunc  morbum  excoluerunt ; 
etiamsi  labores  hominum  adeo  celeberrimo¬ 
rum  multum  in  naturam  morbi  detegendo,  et 
methodum  ejus  medendi  efficaciorem  red¬ 
dendo  fecerint  ;  exitus  tamen  ejus  lethalis  sa¬ 
tis  superque  ostendit  pathologiam  mancam  et 
imperfectam  esse,  et  plurimum  fieri  adhuc 
manere. 


I  |»  •  •"  *  j 

DE  NOMINE  ET  DEFINITIONE. 

. 

Huic  morbo  alii  alia  pro  cuj usque  opinio¬ 
ne,  nomina  posuerunt :  Hydrocephalus  inter¬ 
nus  olim  appellabatur  ;  Quin  autem,  Hydro- 
cephalum  acutum  ;  Rush,  Phreniculam  primo 
stadio,  secundo  Apoplexiam  Chronicam  ;  Cul- 
len,  Apoplexiam  Hydrocephalicamj  M‘Bride, 

Febrem  Hydrocephalicam  ;  Smyth,  Hydren- 
cephalum,  nominavit.  Hydrocephalum  Acu¬ 
tum,  utpote  nomen  quo  morbus  vulgo  cogni¬ 
tus  est,  praefero;  propterea  quod  Hydroce- 
phalo  aquoso  sive  chronico  eum  distinguit, 
omnesque  vanas  et  inutiles  sententias  prohi¬ 
bet. 

Cullen,  hunc  morbum  Apoplexiae  affinem 
respiciens,  in  classe  Neurosium,  et  ordine  Co¬ 
matum  posuit,  atque  his  verbis  definivit.  “  A- 
poplexia  Hydrocephalica  paulatim  adoriens; 
infantes  et  impuberes  primum  lassitudine,  fe¬ 
bricula,  et  dolore  capitis,  dein  pulsu  tardiore, 
pupillae  dilatatione,  et  somnolentia  afficiens.” 
Olim  infantes  et  impuberes  solummodo  huic 
morbo  obnoxios  esse  putatum  est ;  observatio 
tamen  maturior  et  recentior  adultos  interdum, 
sed  multo  rarius  quidem,  eo  implicitos  esse 
ostendit.  Itaque  Doctor  Gregory,  in  praelec¬ 
tionibus  suis,  definitionem  ejus  accuratiorem 
fuisse  si  non  infantiae  et  pueritiae  cohibita  es- 

set,  recte  observabat.  Praeterea,  frequentia 
pulsuum  in  stadio  ultimo  praetermissa  est  in 
hac  definitione. 


DE  SIGNIS. 

Ilie  morbus  in  stadia  tria  divisus  est,  quae 
alium  ab  alio  mutatione  pulsus  dignoscuntur. 
Primo  pulsus  frequens,  deinde  tardior,  et  pos¬ 
tremo  frequentissimus  fit. 

Stadium  primum,  incitationis  dictum,  sig¬ 
na  varia  ostendit  in  aegris  diversis.  Interdum 
tarde  et  quasi  sensim  irrepit,  et  signa  sibi  pro¬ 
pria  non,  nisi  post  aliquot  dies,  vel  etiam  heb¬ 
domadas,  apparent.  Adsunt  dolor  capitis  et 
abdominis,  febricula,  languor  animi,  mutatio 
vultus,  anorexia,  et  functiones  omnium  visce¬ 
rum  abdominis  haud  parum  turbatae.  Haec 
signa  vix  animum  amicorum  metu  afficiunt, 

usque  dum  morbus  longius  progressus  est ; 
dolor  capitis  multo  gravior  et  perpetuus  fit; 
adsunt  etiam  subinde  vomitus  mane,  vel  motu 
excitatus,  suspiratio,  tussis  sicca,  dura,  molesta 
et  peculiaris,  capitis  gravitas  et  impotentia 
ejus  quasi  elevandi,  pupillae  contractae,  in¬ 
tolerantia  lucis,  lingua  plerumque  subalbida, 
interdum  rubra  et  munda  ;  alvus  pertinaciter 
adstricta,  dejectiones  colore  plumbeo  primo, 
sub  fine  autem  oleoso  sive  glutinoso,  viridi  et 
subnigro,  et  odore  valde  foetido  sunt ;  pulsus 
celer,  calor  cutis  auctus  ;  modo  febris  paulis¬ 
per  se  inordinate  remittit,  modo  accessiones 
vespertinas  habet,  quae,  ut  Whytt  dicit,  ad- 
spectum  febris  ex  organis  concoctionis  se  male 
habentibus  orientis  sibi  sumpserunt ;  dolores 
praeter  caput,  alias  partes  corporis  infestant, 
sicuti  brachia  et  crura  vel  dorsum  inter  sca- 

*  *  •'  J  1  -  * ?  ‘i " 

pulas  non  fixi,  sed  huc  et  illuc  jaculantur, 
aut  omnino  cessant.  Et  Fothergill  observavit 
quod,  cum  dolores  artuum  deerant,  caput  et 

j 

ventriculus  multo  vehementius  afficiantur. 

Interdum  tamen  cursum  celeriorem  mor- 
bus  tenet.  Febris  acuta  remissionibus  et  ac¬ 
cessionibus  lenibus  subito  apparet ;  facies  ru¬ 
bescit  ;  arteriae  carotides  vehementer  pul- 
sant ;  caput  plurimum  dolet  ;  ventriculus 
valde  irritabilis  est ;  oculi  sensu  majore  et 
splendore  praediti  sunt ;  et  sub  pressione  ab- 
domen  dolore  tentatur.* 

Nonnunquam  adhuc  aliter  invadit ;  quum, 
aliis  morbis  acutis  sicuti  Febri,  ltubeolae,  Per- 
tussi  aut  Dentitioni  superveniat.  Cum  ita 
accidit  signa  morbi  prioris  sensim  in  Hydro- 
cephalum  acutum  labuntur.  Dilatatio  pupil¬ 
larum,  convulsiones  et  paralysis  prima  sunt 
signa  quae  morbum  novum  ostendunt. 

k  !  <4  it  1 1 1 1 1 1 « i  ■  i‘jt  t 

•  •  •  ^ 

Stadio  secundo  adveniunte  omnia  signa 

O 

graviora  fiunt :  capitis  dolor  plurimum  inten- 

*  .  ♦  A 

#  Vide  “  Cheyne  on  Hydroceph.  Acutus/’  et  “  Ob- 
servations  on  Ilydroceph.  Internus,  by  G.  G.  Kuhn.” 
Apud  Edin.  Med.  and  Surgical  JournaJ,  No.  IX. 

ditur,  de  quo  saepe  queritur ;  sedes  ejus  vel 
in  sincipite,  vel  occipite,  vel  vertice,  vel  utro» 
que  latere  sit,  cui  aeger  caput  inclinat»  Ca¬ 
put  e  pulvinari  elevando  excrucians  redditur, 
et  intervallis  interdum  aequalibus  per  cere¬ 
brum  jaculatur,  aegrumque  ululare  cogit, 
quod  simul  cum  vultu  ejus  anxio  nobis  condi¬ 
tionem  maxime  plorandam  indicat ;  palpe¬ 
brae  fere  clausae  lucem  excludunt,  ne  ocu¬ 
lum  nimis  stimulet ;  iris  in  hoc  stadio,  ut 
inquit  Doctor  Smyth,  vix  accessione  radio¬ 
rum  lucis  sese  contrahit,  multo  hebetior  fac¬ 
ta  est.*  Adest  quoque  saepe  stridor  dentium 
perpetuus,  et  rotatio  capitis  non  voluntaria. 
Interdum  soni  intolerantia  adeo  magna  est, 
ut  sonus  quidem  lenis  irritationem  haud  par¬ 
vam  excitet.  Hujus  exemplum  notabile  Rush 
tradidit,  in  quo  crepitus  ligni  in  igne  urentis 
convulsiones  movit,  t  Nausea  et  vomitus  ma¬ 
gis  infestant ;  illa  constans,  hic  autem  muta* 


#  Vide  “  Treatise  on  Hydrencephalus.” 
f  Vide  “  Med.  Observations  and  Inquines,”  VoJ.  IL 

tione  positus  vel  cibis  excitari,  videtur.  Al¬ 
vus  valde  adstricta,  et  solummodo  ope  medi¬ 
camentorum  fortium  aliquid  reddit.  Torpor 
adesse  videtur  generalis,  qui  totum  corpus 
pervadit.  Febris  intenditur,  vultus  rubore  suf¬ 
fusus,  respiratio  celerior,  sed  identidem  sus¬ 
piriis  intermittitur,  pulsus  in  sexagesima  par- 
te  horae  120,  130,  aut  usque  140  saepe  micat. 
Caput  tactu  caeteris  partibus  corporis  calidi¬ 
us  sentitur,  venae  ejus  sanguine  turgescunt, 
atque  inter  supercilia  dicit  Doctor  Smyth  tu¬ 
morem  mollem  oedematosum  esse.  Interdum 

hoc  tempore  sanguis  e  naribus  destillat,  aut 

• 

sudores  inaequales  erumpunt,  sed  infelix  ni¬ 
hilo  levius  affligitur.  Aeger  raro  in  somnum 
abit,  aut  si  irrepit,  inde  subito  expergiscitur, 
et  peculiariter  stridet,  quasi  somniis  diris  per¬ 
turbatus  esset.  Faciem  frontemque  manu  sac- 
« 

pe  perfricat,  et  saepe  etiam  nares  carpit.  Vul¬ 
tus  peculiaris,  si  non  dolore  aut  metu  pertur¬ 
batus,  inquit  Doctor  Cheyne,  oppressionem 
animi  vel  fatuitatem  indicat,  quam  amici  ae- 

B 

grorum  lugent. #  Positus  erectus  et  motus  in¬ 
felici  intolerabiles  sunt,  et  fere  vomitum  mo¬ 
vent,  doloremque  capitis  intendunt. 

Stadium  secundum ,  torporis  nimirum,  iis 
signis  gravibus  supervenit ;  quae  pro  tempo¬ 
re  incerto  adfuissent,  modo  diebus  paucis, 
modo  hebdomadis  duabus  tribusve,  et  quae 
sensim  aliis  signis  cessissent,  quibus  stadium 
secundum  indicatur.  Pulsus  antea  frequens, 
tardior  tardiorque  fit,  et  nunc  debilis,  nunc 
fortior  vacillat ;  saepe  adeo  tardus  fit,  ut  per 
quosdam  pulsus  vix  sexagies  in  parte  hora 
sexagesima  micat ;  iterumque  subito  ad  cen¬ 
tum  usque  variet,  causis  levissimis  interdum 
pro  tempore  acceleretur.  Dolor  capitis  et 
vomitus  perstant,  et  plerumque  intenduntur ; 
sed  sub  fine  hujus  stadii,  ille  saepius  cessat, 
vel  saltem  de  quo  aegri  non  queruntur ;  hic 
etiam  abest ;  cibi  igitur  aut  medicamenta 


*  Cheyne,  loc,  cit. 

non  solum  facile,  verum  etiam  avide  sumun¬ 
tur,  et  retinentur  ventriculo,  quod  certe  mul¬ 
tum  injuriae  nunc  cerebro  allatum  esse  probat, 
vel  nimia  plenitudine  vasorum  sanguineorum, 
vel  humore  effuso  intra  cerebrum  ;  hinc  stu- 
por,  qui  plus  minusve  adest,  increscit,  et  haud 
raro  sub  fine,  in  coma  degenerat.  Sensus 
omnes,  nunc  multo  hebetiores  evadunt :  pu¬ 
pillae  oculorum  dilatatae  sunt,  et  bini  oculi 
in  motibus  suis  parum  consentiunt;  strabis¬ 
mus  igitur  subsequitur.  Agitatio  sive  rotatio 
capitis,  stridor  dentium,  et  fricatio  frontis, 
non  solum  continuata  sunt,  verum  etiam  mul¬ 
to  graviora  et  frequentiora  fiunt.  Aeger  con¬ 
vulsionibus  corripitur  ;  subinde  alte  suspirat, 
dein  spiritum  celeriter  trahit,  et  emittit  pro 
tempore,  tum  iterum  profunde  suspirat :  vul¬ 
tum  torquet,  et  amenti  similis  subinde  voci¬ 
ferat.  Interdum  respiratio  difficilis,  et  ster- 
tore,  ac  in  apoplexia,  comitatur.  Spiritus  foe¬ 
tet  ;  alvus  pertinaciter  adstricta  remanet,  et 
interdum  vermes  aut  aliquid  iis  simile  reddit. 

Stadium  tertium  incipit,  cum  signa  secun¬ 
di  jam  dicta  in  pejus  ruunt,  et  pulsus  iterum 
gradum  accelerat,  magis,  magisque  frequens 
et  ordinatus  fit,  et  auctoribus  et  memetipso 
observatus  est  in  parte  horae  sexagesima  1 90, 
200,  et  etiam  210  pulsare.  Coma  majus  fac¬ 
tum  est,  simul  cum  delirio  murmuratione  co¬ 
mitato  ;  aegri  gena  una  rubescit  fortasse,  dum 
altera  pallida  manet.  Oculi  sanguine  suffusi 
sunt,  et  muco  filis  quasi  simili  teguntur  ;  pal¬ 
pebrae  paralysi  afficiuntur,  et  super  oculos 
decidunt  $  stridor  dentium  gemitusque  ex 
imo  pectore  saepius  eduntur ;  adest  quoque 
cupido  stragula  carpendi ;  convulsiones,  fre- 
quentiores  et  graviores  fiunt ;  et  haud  raro 
latus  unum  paralysi  capitur ;  calor  cutis  maxi¬ 
mus  est.  Sudor  ad  ultimum  poris  ex  omni¬ 
bus  manat.  Demum  aeger  facultatem  devo¬ 
randi  amittit.  Respiratio  magis  magisque 
difficilis  evadit,  et  intervallum  singulis  expi- 
rationibus  supervenit.  Maculae  rubrae  vel 
vibices  interdum  quibusdam  in  partibus  cor- 

poris  conspici  possunt ;  sphincteribus  solutis, 
urina  et  faeces  inscie  redduntur ;  pulsus  ce¬ 
lerrime  micat  et  fluctuat,  demum  et  simul 
cum  eo  vita  cessat,  si  convulsio  vehemens 
e  vivis  aegrum  infelicem  citius  non  eripuerit. 
Continuatio  tamen  morbi  valde  incerta,  et 
varia  est :  de  qua  medici  differunt ;  Whytt 
enim  per  quatuor,  quinque  aut  sex  hebdoma¬ 
das  durare  ;  Fothergill  intra  hebdomadas  tres 
terminare  plerumque  observabat ;  quod  re- 
centiores  confirmaverunt  Sunt  vero  exem¬ 
pla,  quae  per  menses  perstiterunt.  Cum  ve¬ 
hementer  invadit,  curriculum  ejus  paucis  die¬ 
bus  perficiat.  Duratio  stadiorum  ejus  quoque 
variat ;  quum  enim  pulsus  tardior  factus  est, 
difficillimum  est  dictu,  quamdiu  ita  sit,  aut 
num  mors  instet :  Cheyne  aegros  vidit,  qui 
antemeridiano  sensus  quodammodo  posside¬ 
bant,  sed,  pulsu  tardo  per  breve  spatium  du¬ 
rante,  ante  noctem  mortui  sunt.  In  stadio 
ultimo  cum  mors  impendebat,  aeger  cum  fa¬ 
to  luctatus  est  plus  hebdomada  ante  exitum. 

Respiratio  accelerata,  inquit  Cheyne,  signum 
unicum  est,  quod  mortem  instantem  pro  cer¬ 
to  indicare  potest. 

Signa  et  progressus  morbi  haud  minus, 
quam  duratio,  variantur.  Hinc,  inquit  Doc- 
tor  Quin, mutationes  pulsus  in  quibusdam  non 
observare  potuisse  ;  et  pupillas  non,  nisi  ulti¬ 
mo  die  vitae,  dilatatas  esse  ;  nullam  lucis  in¬ 
tolerantiam,  nullum  vomitum,  et  nullum  capi¬ 
tis  dolorem  vehementem  adesse.  Rush  quo¬ 
que  exempla  ejusmodi  dat,  quibus  pauca  vel 
nulla  signa  morbo  propria  adfuerunt.  Itaque 
nos,  ut  Hydrocephalum  acutum  Protei  simi¬ 
lem,  sub  multo  vario  aspectu  videre  parati 
simus,  oportet, 

i 

Doctor  Gregory,  in  praelectionibus  suis 
dicere  hunc  morbum  sese  per  diem  vel  par¬ 
tem  diei  remittere  posse,  solitus  est ;  hoc  au¬ 
tem  nos  fallere  non  ita  debet,  ut  morbum  in 
melius  converti  putemus  :  morbus  enim  nihi- 

lominus  cursum  ejus  sine  impedimento  ad  fi¬ 
nem  usque  vitae  tenet. 


1)E  INCISIONE  CADAVERUM. 

Cum  in  caput  mortuorum  Hydrocephalo 
Acuto  implicitorum  incidimus,  venas  mem¬ 
branarum  in  superficie  et  cavitatum  sive  ven¬ 
triculorum  plenas  sanguine  videmus.  Piam 
matrem  quoque  vasis  minutissimis  humore 
distentis,  et  adhaesiones  membranarum  et 
partes  inflammatas  et  spissatas  conspicimus. 
In  exemplis  gravibus,  substantia  cerebri  cum 
inciditur,  puncta  plurima  rubra  et  lineas  ru¬ 
bras  parallelas  exhibet.  Cum  in  ventriculos 
laterales  incidimus,  plus  minusve  humoris  in¬ 
venimus,  qui  fere  eos,  tertium  et  quartum  ven¬ 
triculum,  implet  ;  quia  ventriculi  omnes  ce¬ 
rebri  plerumque  inter  sese  communicant.  In¬ 
terdum  ventriculus  lateralis  alter  humore  dis¬ 
tenditur,  dum  alter  nihil  humoris  continet. 

propterea  quod  foramen  Monroianum  lympha 
coagulabili  effusa,  vel  inflammatione  obstruc¬ 
tum  erat. 

Cum  haec  inaequalis  distensio  invenitur, 
latus  corporis  unum  magis  altero  affectum  et 
paralyticum  fuerat.* 

Interdum  paululum  humoris  super  tuni¬ 
cam  arachnoideam,  et  supra  et  infra  cere¬ 
brum  inventum  est. 

Substantia  cerebri  ubi  ventriculos  instruit 
mollissima  est ;  fornix  etiam  solita  mollior 
est.  Tumores  coloris  albidi  et  flavi  a  mag- 
nitudine  juglandis,  ad  ovi  gallinacei,  aut 
amplius,  vel  super  membranas,  aut  saepius 
in  substantia  cerebri,  inventi  sunt  $  et  haud 
raro  pus  scrofulosum  continent. 


*  Vide  Whytfs  Works. 

Vide  Smyth  on  Hydrencephalus. 

Petit  glandulam  pinealem  et  pituitariam 
scirrhosam  esse  vidit  Corpora  olivaria  et 
pyramidalia  morbosa  et  aucta  fuerunt. 

Ilumor  tamen  in  omni  exemplo  minime 
expectandus  est ;  interdum  enim  signa  omnia 
morbo  propria  adfuerunt j  et  nihilominus,  ca¬ 
davere  inciso,  vasa  sanguinea  plena  et  disten¬ 
ta,  sed  nihil  effusum,  inventa  sunt. 

Porro,  Abernethy,  chirurgus  celeberrimus, 
capite  aegri  aperto,  qui  omnibus  signis  Ily- 
drocephalo  Acuto  propriis  mortuus  erat,  nihil 
aut  humoris  aut  congestionis,  nihil  quidem 
morbidum  in  cerebro  videre  potuisset ;  visce¬ 
ra  tamen  abdominis  morbida  invenit.* 

Quae  post  mortem  conspecta  esse  possunt, 
plurimum  pro  diuturnitate  morbi  variant. 


*  Vide  Surgical  Works,  vol.  1.  London,  1811. 

Cum  mors  cito  accidit,  nihilliumoris  effu¬ 
si,  sed  signa  inflammationis  ex  actione  nimia 
arteriarum  pendentis,  in  conspectum  veniunt. 
Cum  autem  aeger,  in  stadio  secundo  et  tertio, 
diu  vivit,  et  mors  pede  tardo  accedit,  tum 
humor  copiose  effunditur  ;  et  vix  ulla  vestigia 
actionis  auctae  arteriarum,  ut  patet  e  vasis 
sanguine  plenis  absentibus,  videri  possunt ; 
sed  inflammationis,  quae  membranas  solito 
spissiores,  et  inter  sese  adhaerescere  reddidis¬ 
set. 


Quantitas  humoris  effusi  ab  unciis  duabus, 
ad  quatuor  vel  sex  variatur,  et  interdum  ad 
uncias  duodecim.  Est  purus  et  pellucidus,  si¬ 
milis  aquae,  gravitate  specifica  1006.7  ad 
aquae  1000,  et  alcalinis  imbutus.  Acidum 
muriaticum  nihil  coagulat ;  acid.  suiphuricum 
calore  addito  turbidum  reddidit ;  acid.  nitri- 
cum  nebulam  albidam,  quae  agitatione  eva¬ 
nuit,  demisit.  Hic  humor  non  calore  coagu¬ 
latur  ;  evaporatione  autem  pelliculam  pingu- 

em  ostendit ;  evaporatione  iterum  continua¬ 
ta,  substantia  semiusta,  spongiosa,  et  fusca 
materiae  animalis  vel  tegentis,  vel  massa  sa¬ 
lina  crystallina  confusA  mixtae,  visa  est.  Haec 
esse  inventa  est  muco-extractiva  cum  pauxil¬ 
lo  albuminis.  Sales  sunt  murias  sodae,  mu¬ 
rias  potassae,  et  subcarbonas  sodae,  vestigi¬ 
um  sulphatis  alcalinae,  phosphatis  calcis, 
magnesiae  et  ferri.  Hic  humor  a  sero  san¬ 
guinis,  et  a  humore  hydropico  differt  in 
eo,  ut  minimum  albuminis  et  muco-extracti- 
vae  materiae  contineat ;  hinc  calore  aut  aci¬ 
dis  vix  coagulatur.* 

In  thorace  nihil  morbidum,  nisi  tubercula 
pulmonum  interdum,  inventum  est. 

In  abdomine  intestina  aliquando  inflam¬ 
mata  et  constricta  sunt ;  superficies  hepatis 


*  Vide  Marcet  apud  Medico-Chirurgical  Transactions, 

Vol.  II. 

ruberrima  est,  et  interdum  peritonaeo  adhae¬ 
rescit  ;  interdum  tubetculis  exiguis  albis,  in 
magnitudine  grani  seminis  sinapeos  bullata, 
visa  est :  glandulae  mesenterii  saepe  tumi¬ 
dae,  et  materiam  caseo  similem  continent. 


DE  DIAGNOSI. 


Hydrocephalus  Acutus  in  primo  stadio 
confundi  potest  cum  vermibus  intestinorum, 
marasmo,  febre  remittenti  infantili,  et  denti¬ 
tione.  Est  maximi  quam  primum  diagnosin 
statuere.  Febricula  aliis  morbis  supra  dictis 
adest ;  vultus  pallidus,  anorexia,  diminutio 
virium  animorumque,  irritationem  ex  quacun¬ 
que  causa  orientem  comitantur.  Praeter  haec 
signa,  tamen  intolerantia  lucis  et  interdum  soni, 
vomitus,  capitis  dolor,  alvus  adstricta,  aspec¬ 
tus  dejectionum  peculiaris,  et  aeger  positurae 
erectae  impatiens,  satis  sunt  ad  diagnosin 

statuendum,  nostrumque  morbum  ab  aliis  dig¬ 
noscendum.  Signa  autem  morborum  diver¬ 
sorum  comparemus,  et  inde  diagnosin  planius 
indicemus. 

Verminatio .  In  vermibus  vultus  pallidus 
aut  plumbeus ;  oculi  hebetes ;  pupillae  non- 
nunquam  dilatatae  ;  nares  pruriunt ;  labrum 
superius  tumescit ;  caput  interdum  dolet ; 
spiritus  foetet ;  somnus  interruptus ;  stridor 
dentium  inter  dormiendum  ;  pulsus  frequens 
et  intermittens ;  abdomen  tumidum  et  du¬ 
rum  ;  dejectiones  mucosae  ;  nausea,  fere  et 
vomitus  ;  appetitus  varius,  modo  pene  nullus, 
modo  vorax  ;  alvus  dolet,  atque  adstricta  est  ; 
interdum  diarrhoea  et  tenesmus  accidunt ; 
nonnunquam quoque,  sed  raro  quidem,  strabis¬ 
mus  ;  convulsiones  ;  macies.  In  quo  igitur 
differunt  haec  a  Hydrocephalo  ?  In  vermibus 
nulla  intolerantia  lucis  et  soni,  neque  ulla  sig¬ 
na  ex  actione  aucta  vasorum  cerebri  orientia 
adsunt,  sicut  in  nostro  morbo.  Convulsio- 

nes  quum  accidant,  ab  initio  ambo  latera  ge¬ 
neraliter  afficiunt ;  quae  in  nostro  non,  nisi 
prope  finem,  accedunt;  et  quum  adsunt,  alte¬ 
rum  latus  magis  altero  corripiunt.  In  vermibus 
appetitus  varius  et  vorax ;  in  nostro  autem 
fere  adsunt  primo  nausea  et  vomitus ;  in  illis 
dolor  capitis  se  intermittit ;  in  nostro  gravis 
et  perpetuus  est ;  in  illis  alvus  saepius  soluta, 
et  cum  adstricta,  facile  medicamentis  solvi¬ 
tur  ;  in  nostro  difficillime  solvi  purgantibus 
etiam  fortibus  potest ;  in  illis  dejectiones  mu¬ 
cosae,  in  nostro  gelatinosae,  colore  viridi  et 
subnigro,  et  odore  peculiariter  foetido  ;  in  il¬ 
lis  intermissiones  per  hebdomadas,  aut  men¬ 
ses  accidunt,  quibus  puer  subinde  queritur  de 
dolore  alvi,  quae  fere  tumida  et  dura  est ; 
in  nostro,  etiamsi  remissiones  breves  sint, 
morbus  tamen  durat,  cursumque  tenet  certo 
pede. 

In  Marasmo ,  qui,  secundum  Doctorem  Ha- 
rnilton  seniorem,  medicum  ingeniosissimum. 


DE  HYDROCEPIIALO  ACUTO.  23 

ex  vitio  organorum  concoctionis  oritur ;  sig¬ 
na  iis  similia,  de  quibus  mentionem  fecimus, 
sub  vermibus  apparent ;  et  praeterea,  adsunt 
interdum  intolerantia  lucis,  vomitus  violen- 
tus,  et  dolor  capitis  perpetuus  ;  praeter  quae 
signa,  nulla  alia  diagnosin  statuere  possunt. 
Haec  ultima  symptomata  tamen  raro  adsunt  *, 
et  si  non,  eaedem  observationes  ac  in  vermi¬ 
bus  hic  respondebunt  ad  Ilydrocephalum  Acu¬ 
tum  a  marasmo  dignoscendum. 

In  Febre  Remittente  infantili ,  ex  irritatione 
intestinorum  oriente,  adsunt  capitis  dolor,  vo¬ 
mitus,  obstipatio  et  febris,  quae  subinde  se 
remittit.  Doctor  Butter  remissiones  tres  in 
die  observavit,  unam  scilicet  ante  meridiam, 
aliam  pomeridiano,  et  tertiam  noctu  ;  iste  or¬ 
do  tamen  certus  vix  expectandus  est.  Remis¬ 
sio  autem  mane  et  ante  meridiem,  et  accessio 
vespere,  plerumque  accidunt ;  capitis  dolor 
et  vomitus  non  ita  constantia  et  violenta  in 
hac  febre  ;  et  hic  illum  minuit,  vel  submo- 

vet.  In  Hydrocephalo  autem  vomitus  nihil 
allevat ;  quia  cerebrum  injuria  affectum  ca¬ 
pitis  dolorem  movet  atque  intendit.  In  hac 
febre  alvus  adstricta,  sed  facile  solvitur  ;  de¬ 
jectiones  subfuscae  et  limosae  sunt ;  nihil  ad¬ 
est  intolerantiae  lucis  vel  soni,  neque  signa 
actionis  auctae”  arteriarum  in  cerebro ;  hinc 
vix  confundi  cum  Hydrocephalo  Acuto  po¬ 
test» 


In  j Dentitione  irritatio  summa  in  corpore 
excitatur,  quae  signa  haud  dissimilia  Hydro¬ 
cephalo  Acuto  movet.  Fluxus  autem  copio¬ 
sus  salivae  ;  rubedo,  calor  et  tumor  gingiva¬ 
rum,  causam  morbi  facillime  ostendunt ;  et 
gingivis  incisis,  evanescunt.  Incisio  dentium 
secundi  ordinis,  praecipue  molarium,  ut  Doc- 
tor  Smyth  dicit,  signa  Hydrocephalo  incipi- 
enti  simillima  movet. #  Ille  medicus  vidit  ap¬ 
petitum,  colorem  faciei  amissa  ;  vires  et  ani- 


*  Smyth,  loc,  cit . 

mi  et  corporis  fractas  ;  pulsum  nunc  celerem 
nunc  intermittentem  ;  halitum  cutis  copiosum 
inter  dormiendum  ;  pupillas  dilatatas,  et  ali¬ 
quid  strabismi,  adeo  ut  morbus  medicis  equi¬ 
dem  peritis,  pro  Hydrocephalo  Acuto  habitus 
fuerit.  Sed  conditio  gingivarum,  absentia 
in  capite  doloris  perpetui,  vomitus,  intoleran¬ 
tiae  lucis,  alvi  pertinaciter  adstrictae,  satis  su- 
perque  est  diagnosin  confirmare.  In  stadio 
secundo,  mutatio  pulsus,  qui  primo  frequens, 
nunc  secundo  tardus,  et  tum  iterum  tertio 
frequentissimus  fit ;  coma  ;  rotatio  capitis  per¬ 
petua  ;  ululatus  ;  vociferatio  stridula ;  stra¬ 
bismus  ;  pupillae  dilatatae  ;  paralysis  unius 
lateris ;  convulsiones  ;  et  respiratio  accelera¬ 
ta  cum  stertore,  Hydrocephalum  Acutum  si¬ 
ne  dubio  indicant,  atque  diagnosin  certissi¬ 
mam  statuunt. 

In  diagnosin  inter  hunc  morbum  et  omnes 
alios  statuendo,  quoque  utilissimum  erit  in 
memoria  tenere,  quod  aeger,  Hydrocephalo 

D 

Acuto  implicitus,  neque  posituram  erectam, 
neque  motum,  ferre  possit ;  praeterea  quod 
venae  capitis  turgidae  sint,  et  integumenta 
inter  supercilia  tumescant ;  urina  diu  retine¬ 
atur  ;  ut  torpor  haud  parvus  totius  corporis, 
quo  effectus  hydrargyro  proprii,  et  aliorum  po¬ 
tentium  remediorum,  vix  in  corpore  excitari 
possint :  torpor  esse  videtur  etiam  cutis,  quae 
difficile  emplastris  meloes  vesicatorii  exulce¬ 
retur» 


DE  PROGNOSI. 

Medici  quidam,  inter  quos  Whytt  et  Fo- 
thergill,  Hydrocephalum  Acutum  immedica¬ 
bilem  esse  olim  putaverunt ; #  experientia  ta¬ 
men  consideratior  nos  hodiernos  docuit,  ut  eti¬ 
amsi  morbus  gravissimus  et  pericidosissimus, 


*  Whytfs  Works,  4to.  FothergilFs  Medical  Obser- 
vations  and  Inquiries,  vol.  iv. 

minime  tamen  immedicabilis  putandus  sit. 
Contra,  exempla  multa  fide  digna  tradita  sunt 
hujus  morbi  curationis.  Violentia  et  progres¬ 
sus  morbi  in  prognosi  statuenda  nos  auxilian¬ 
tur.  Cum  morbus  in  stadio  primo  est,  et  tar¬ 
de  procedit,  spem  faustam  praebet  ;  in  se¬ 
cundo  magis  infausta  ;  in  tertio  infaustissima 
est  prognosis.  Cum  subito  et  violenter  inva¬ 
dit  ;  vel  cum  convulsiones,  strabismus,  pu¬ 
pillae  dilatatae,  prima  sunt  signa  morbi ;  prae¬ 
sertim  si  post  alium  morbum  acutum  accedat, 
prognosis  infaustissima  est,  et  pene  exspes. 

Interdum  cum  urina  copiosa,  interdum 
cum  exhalatione  per  cutem  circiter  caput  et 
cervicem  abiit.  Hoc  Doctor  Cheyne  curati¬ 
onem  spontaneam  effici  dixit,  posteaquam 
fato  infelici  aegrum  reliquisset.*  In  memoria 
semper  tenendum  est  hunc  morbum  remissio¬ 
nibus  et  accessionibus  opportunum  esse,  quae 


*  Cheyne,  loc.  citat . 

ad  medicum  et  adstantes  decipiendum  aptis¬ 
simae  sunt  in  omnibus  stadiis  ;  prognosis  igi¬ 
tur  caute  semper  dicenda  est. 

In  stadio  ultimo,  pupilla  interdum,  prius 
multum  et  diu  dilatata,  nunc  contracta  fit,  et 
stimulo  ad  nares  admoto,  sicuti  aqua  amnio- 
niae,  iterum  sese  dilatat,  quod  omen  faustum 
non  cogitandum,  quia  minime  est  signum  sen¬ 
sus  in  iridem  redeuntis. 


DE  CAUSIS  PRAEDISPONENTIBUS. 


Hic  morbus  omni  tempestate  anni,  omni¬ 
bus  que  temporibus  vitae  praeter  senectutem 
accedit.  Aetas  vero  inter  infantiam  et  pu¬ 
bertatem  maxime  proclivis  est ;  quia  magnitu¬ 
do  arteriarum  cerebri,  ej  usque  fabrica  tener¬ 
rima,  tum  proclivitatem  majorem  dare  viden¬ 
tur.  Infantes  rarius,  adultos  multo  rarius  ad¬ 
huc,  senes  fortasse  nunquam,  adoritur. 

Serofula  saepe  causa  est  praedisponens,  Hy- 
drocephalus  enim  praecipue  familias,  labe  stru¬ 
mosa  imbutas,  infestat.  Praeterea,  glandulae 
cervicis  lymphaticae,  et  mesenterii  quoque  tu¬ 
midae  sunt  in  aegris  qui  nostro  morbo  laborant. 
Incisio  cadaverum  quoque  materiam  caseam 
in  glandulis  mesentericis,  et  scrofulae  peculia¬ 
rem  in  tumoribus  cerebri.  In  quibusdam  fa¬ 
miliis  haereditarius  videtur,  propterea  quod 
saepe  redit  aufertque  quosdam  vel  omnes  li¬ 
beros  ejusdem  familiae :  et  exempla  sunt, 
quae  septem  vel  undecim  liberos  amisissent ; 
interdum  natos  adoritur,  dum  natas  ejusdem 
domus  praeterit.*  Sauvagesio  aliisque  obser¬ 
vatum  est,  liberos  omnes  ad  aetatem  usque 
certam  vixisse,  et  tum  morbo  hoc  periisse. 
“  Novi  familiam,”  inquit  Sauvagesius,  “  cu¬ 
jus  infantes  circa  sextum  aetatis  annum,  om¬ 
nes  periere  ex  hoc  morbo,  serofula  huic  ef¬ 
fusioni  ansam  praebente.”  1 

*  Vkle  Quin. 

•j-  Nosologia,  tom.  I.  pag.  553,  et  Rees’  Cyclopaedia, 
art.  Hydrocephalus. 

Debilitas  summa  post  scarlatinam,  rubeo- 
lam,  variolam,  et  similes  morbos  acutos,  par* 
tem  corporis  debilissimam  facit,  ut  Hydroce- 
phalo,  causis  excitantibus  admotis,  succum¬ 
bat  ;  hinc  cum  tarde  et  imperfecte  convales¬ 
cit,  huic  proclivitatem  praebet.  Injuriae  ca¬ 
piti  illatae,  laxitas  sive  debilitas  cerebri  con¬ 
genita,  inter  causas  praedisponentes  vulgo 
enumerantur  ;  et  forsan  interdum  merito,  pri¬ 
ores  autem  potius  sunt  excitantes. 


DE  CAUSIS  EXCITANTIBUS. 

.  < 

Injuriae  capiti  illatae,  sicuti  ictus  vel  casus, 
interdum  Hydrocephalum  Acutum  movent. 
Incurvatio  corporis  frequens  et  continua,  vel 
quicquid  reditum  sanguinis  in  venis  impediat, 
et  congestionem  in  vasis  cerebri  sanguineis 
faciat,  omnia  haec  fortasse  morbum  nostrum 
excitent.  Exercitatio  violenta  inflammatio¬ 
nem  cerebri,  quae  in  hunc  desiit,  excitavit. 

Hujus  exemplum  notabile,  puellae  casum  Doc- 
tor  Percival  memoravit,  quae  violenter  salta¬ 
bat,  et  pene  inter  saliendum  terramque  pede 
alterno  quatiendum,  dolore  capitis  vehementi 
implicita  est,  cui  signa  omnia  alia  Hydroce- 
phalo  Acuto  propria  supervenerunt.*  Doctor 
Ilush  calorem  nimium  solis  esse  causam  exci¬ 
tantem  putavit.  Suppressio  evacuationum  so¬ 
litarum  e  capite  ;  metastasis  eruptionum,  si¬ 
cut  tineae  capitis  ;  lymphatica  rupta,  causas 
excitantes  esse  dicuntur.  Pertussis  gravis 
certe  congestioni  sanguinis  nimiae  in  vasis  ce- 
rebri  favet,  Hydrocephalumque  excitat.  Ex¬ 
anthemata,  ut  variola,  rubeola,  scarlatina,  in¬ 
terdum  debilitatem  summam  inducunt;  hinc 
causae  excitantes  enumerari  possunt.  Optime 
cognitum  est  scarlatinam  pro  multis  diebus, 
posteaquam  eruptio  abiisset,  constitutionem 
corporis  Hydropi  proclivitatem  reddere  ;  hinc 
levibus  ex  causis,  ut  frigoris  applicatione,  hy- 


*  Medical  Facts  and  Observations,  vol.  I. 

drops,  plus  minusve  universus,  inducitur.  Ali¬ 
quando  anasarca  solummodo,  sed  interdum 
effusio  in  thoracem,  vel  abdomen,  vel  cerebri 
ventriculos,  infunditur.  Cum  effusio  in  cere¬ 
bro  accedit,  convulsiones,  caecitas,  pupillae 
dilatatae,  aliaque  signa  subito  apparent,  quae 
compressionem  cerebri  denotant.  Interdum 
tamen  post  scarlatinam,  anasarca  in  juvenibus 
scrofulosis  subito  ab  extremitatibus  recedit  ; 
deinde  capitis  dolor  inter  supercilia,  gravedo, 
pulsus  tardus  et  inordinatus,  ululatus  perpe¬ 
tuus,  convulsiones,  strabismus,  dilatatio  pu¬ 
pillarum,  et  in  stadio  ultimo  pulsus  frequen- 
tissimus,  et  paralysis  unius  lateris  superveni¬ 
unt. #  Eandem  metastasin  ab  aliis  partibus  ad 
cerebrum  accidisse  Doctore  Wells  quoque  no¬ 
tum  est.f 


*  Vide  Blackall  on  Dropsies. 

f  Vide  Transactions  of  a  Society  for  improving  Medi- 
eal  and  Chirurgical  Knowledge,  vol.  III. 

Febris  remittens  infantilis,  vel  male  trac¬ 
tata,  vel  in  natura  sua  violenta,  periculosa 
est.  Interdum  convulsiones  inde  orientes,  vel 
violentia  morbi  aegrotum  perdat ;  vel  vitia 
intestinorum,  inflammationem  et  intus-suscep- 
tionem,  vel  Hydrocephalum,  convulsiones  et 
mortem,  inducant.* 

Casum  notabilem,  ubi  Phthisis  Pulmonalis 
Hydrocephalum  movit,  I)r  Percival  tradidit. 
Quamprimum  hic  accessit,  ille,  qui  per  men¬ 
ses  quatuor  perstitisset,  subito  evanuit,  et  alter 
infelicem  brevi  superavit.  Idem  auctor  signa 
omnia  Hydrocephali  cum  iis  Pneumoniae,  et 
Hydrothoracis  commutari  vidit. t  Alii  morbi 
auctoribus  memorati  sunt,  sicuti  Rheumatis¬ 
mus,  Typhus,  Colica,  Paralysis,  Melancholia, 
et  Dysenteria,  quibus  Hydrocephalus  super¬ 
venerat  *,  illae  causae  tamen  rarissimae  sunt. 


*  Vide  Smyth  on  Hydrencephalus. 
f  Vide  Percival,  loc.  cit. 

Tumores  in  cerebro,  de  quibus  antea  dictum 
est,  irritationem,  inflammationem,  et  denique 
effusionem  moveant,  unde  Hydrocephalus  ori- 
atur. 

Consensus  inter  cerebrum  et  organa  di¬ 
gestionis,  sicuti  ventriculum,  intestina  et  he¬ 
par,  maximus  et  mirandus  est ;  hinc  fit,  ut 
vitia  ventriculi  et  intestinorum,  ex  vermibus 
vel  obstipatione,  consensu  cerebrum  ipsum 
afficiant,  et  morbum  nostrum  moveant :  et 
praeterea  ut,  iis  vitiis  organorum  concoctio¬ 
nis  submotis,  signa  quae  stadium  primum  Hy- 
drocephali  indicaverant,  evanuerunt.  Doc- 
tor  Hamilton,  igitur,  ut  vitia  organorum  con¬ 
coctionis  Hydrocephalum  acutum  moveant, 
verisimile  esse,  putat.  Hinc  Doctor  Cheyne 
quoque  nostrum  morbum  vitiis  organorum 
concoctionis,  sive  ventriculi,  aut  intestinorum, 
aut  hepatis,  aut  omnium  simul,  summo  cum 
jure,  attribuit. 


DE  HYDROCEPIIALO  ACUTO. 


3  5 


DE  CAUSA  PROXIMA. 

Parum  inter  medicos  constat  de  causa 
iproxima.  Whytt,  Fothergill,  et  alii,  causam 
proximam  effusioni  in  cerebro  imputare  soliti 
sunt.  Doctor  Quin  vero  errorem  ostendit ; 
et  non  tam  effusioni,  quam  congestioni  vel 
accumulationi  sanguinis  intra  vasa  cerebri, 
unde  inflammatio  haud  raro  oriatur,  et  effu¬ 
sionem  faciat,  causam  proximam  hujus  morbi 
attribuendam  esse,  comprobavit.  Quae,  ca¬ 
davere  inciso,  conspiciuntur,  ea  certe  opinio¬ 
nem  hanc  confirmant.  Praeterea,  omnia  signa 
primi  stadii  actioni  auctae  et  nimiae  arteria¬ 
rum,  praecipue  cerebri,  attribuenda  sunt ;  ru¬ 
bor  faciei  et  oculorum,  capitis  dolor,  intole¬ 
rantia  lucis  et  soni,  delirium  ferox,  quod  inter¬ 
dum  accidit,  et  epistaxis.  Porro,  superficies 
sanguinis  coriacea,  et  remedia  quae  corpus 
deplent,  utilia  sunt ;  dum  quae  stimulant, 
non  solum  inutilia,  verum  etiam  noxia  sunt. 

Hac  actione  vasorum  remissiones  facillime  ex¬ 
plicari  possunt ;  omnia  haec  quoque  opinio¬ 
nem  actionis  plurimum  auctae  arteriarum  con¬ 
firmant 

Hydrocephalus  Acutus,  ut  dictum  est, 
aliis  morbis  supervenit,  cum  debilitas  totius 
corporis  maxima  est ;  itaque  quaeri  potest, 
quomodo  ex  actione  aucta  arteriarum  in  hac 
conditione  systematis  oriatur  ?  In  debilitate 
summa,  quae  Scarlatina  vel  Rubeola  orta  est, 
vasa  cerebri  debilissima,  impetu  sanguinis  mo¬ 
dico,  quidem  dilatata  et  plurimum  distenta 
fiunt ;  et  cerebro  injuriam  inferunt,  vel  hu¬ 
morem  effundunt :  hinc  effectus  idem  est,  ac 
si  ex  actione  aucta  arteriarum  oriretur,  dum 
cerebrum  firmius  ei  actioni,  quamdiu  potue¬ 
rit,  obstitit.  In  statu  infirmissimo  vasorum 
cerebri  verisimillimum  est,  exhalantibus  de¬ 
bilibus  citius  effunditur  ;  et  hoc  celerem  mor¬ 
bi  cursum  quodammodo  explicare  potest. 

Doctor  Smyth  vero,  cum  Whytt  et  aliis 
consentit,  qui  morbum  Hydropicum  et  Hy¬ 
dropi  similem  aliarum  partium  putabant.  Il¬ 
le  auctor  clarus  debiles  invadere  contendit, 
et  humorem  semper  effundi  aeque  ac  in  aliis 
Hydropicis  malis  aliarum  cavitatum.  Sed  si 
ratio  nostra  supra  tradita  vera  sit,  vix  ei  con¬ 
sentire  possumus. 


1)E  RATIONE  SIGNORUM. 


Actio  aucta  arteriarum  cerebri,  febrem, 
capitis  dolorem,  lucis  intolerantiam  et  soni, 
et  contractionem  pupillarum,  movet.  Pupilla 
retinae  consentit,  radiosque  lucis  temperat ; 
hinc  clara  luce  sese  magis  contrahit,  ut  radios 
lucis  plurimos  excludat,  et  retinam  stimulo 
nimio  defendat.  Sensus  retinae,  actione  auc¬ 
ta,  major  est;  itaque  minus  stimuli,  vel  radios 
pauciores,  toleret;  hinc  ad  radios  lucis  inju¬ 
riosos  excludendum,  pupilla  sese  contrahit. 

Cerebrum  laesum,  seu  incitatione  nimia  san¬ 
guinis,  sive  injuriis  externis  oriens,  vomitum 
plus  minusve  consensu  semper  movet ;  prout 
injuria  cerebro  major  vel  minor  illata  est. 

In  proportione  ut  vasa  sanguine  distendun¬ 
tur,  cerebrum  comprimunt,  functiones  ejus 
impediunt,  eoque  minus  vis  nervosae  cordi  ip¬ 
si,  aeque  ac  toti  systemati,  impertitur  ;  hinc, 
irritabilitate  ejus  minuta,  pulsus  tardior  et 
magis  inordinatus  fit. 

Plenitudo  vasorum  sanguineorum,  vel  hu¬ 
mor  effusus  in  cerebro,  vel  ambo  simul,  ner¬ 
vos  opticos  comprimunt,  sensumque  eorum 
minuunt;  hinc  retinae  radiis  lucis  multo 
minus,  vel  fortasse  nihil  stimulatae,  stimu¬ 
lum  per  consensum  iridi  dare  nequit;  pu¬ 
pilla  igitur  dilatatur  :  vel  nervi  ciliares, 
qui  iridi  praecipue  distribuuntur,  compri¬ 
mi  possunt,  et  paralytici  fiunt.  Interdum 
tamen,  sub  fine  stadii  secundi,  et  in  tertio,  pu- 

pilla  antea  dilatata  iterum  contracta  evadit ; 
sed  stimulo  ad  nares  admoto,  statim  sese  dila¬ 
tat,  et  stimulo  remoto,  iterum  se  contrahit. 
Ad  haec  explicandum  fibras  musculosas  iridis 
in  longitudine  dispositas  paralysi  laborare, 
dum  fibrae  circulares,  adversariis  paralyticis, 
se  contrahunt,  pupillamque  minuunt,  ut  dic¬ 
tum  est.  His  rebus  ita  se  habentibus,  si  sti¬ 
mulus  ad  nares  admoveatur,  vel  etiam  in  ven¬ 
triculum  sumatur,  fibrae  in  longitudine  dispo¬ 
sitae  vim  nervosam  accipiunt,  et  pro  tempore 
se  contrahere,  pupillamque  dilatare,  possunt; 
sed  stimulo  praeterito,  iterum  resolutae,  con¬ 
tractioni  circularium  fibrarum  cedunt,  quae 
pupillam  iterum  contrahunt. 

Cum  oculus  ab  axe  solito  vertitur,  strabis¬ 
mum  facit  ;  quum  nervus,  qui  musculo  ab¬ 
ductori  distribuitur,  ita  comprimitur  ut  pa¬ 
ralysi  afficiatur  ;  adversarius  ejus,  adductor 
nimirum,  oculum  ad  nasum  versus  convertit; 
tuni  visus  duplex  fit ;  quia  imagines  rerum 

non  in  puncta  eadem  retinarum  cadere  pos¬ 
sunt. 

Si  circuitus  sanguinis  intra  caput  im¬ 
peditur,  plus  sanguinis,  propter  commercium 
liberum  in  vasa  interna  et  externa  capitis  per 
suturas,  emittitur  extrinsecus  ;  venae  exter¬ 
nae  igitur  capitis  sanguine  turgidae  et  disten¬ 
tae  fiunt ;  et  haud  raro,  propter  motum  san¬ 
guinis  tardum,  effusio  oedematosa  in  substan¬ 
tiam  cellularem  frontis  infunditur. 

Cum  cerebrum  valde  comprimitur,  ut  fit 
sub  fine  stadii  secundi  et  in  tertio,  functioni¬ 
bus  ejus  plurimum  perturbatis,  vim  nervosam 
systemati  idoneam  vix  emittere  valet ;  hinc 
torpor  universalis  supervenit,  qui  irritationem 
ventriculi  superat,  adeo  ut  vomitus  diutius 
non  urgeat. 

Multae  conjecturae  fuere  ad  acceleratio¬ 
nem  pulsus  stadio  in  ultimo  explicandum,  sed 

Doctori  Smyth  consentimus,  qui  eam  debili¬ 
tati  summae  attribuit.  In  omni  morbo,  in 
quo  debilitas  maxima,  pulsus  frequentissiinus 
est.  Vires  vitae  laborant  quasi  ad  muneribus 
suis  perfungendum.  Hinc  sub  fine  Hydro- 
cephali  Acuti,  cum  vires  vitae  labi  et  defice¬ 
re  coeperunt,  pulsus  quoque  frequentissimus 
et  debilissimus  fit.  Quae  res  magis  confirma¬ 
ta  est,  eo  quod  cum  causa  erat  nobis  pu¬ 
tare,  ut  humor  effusus  absorptus  esset,  signis 
cerebri  compressi  evanescentibus,  pulsus  ta¬ 
men  frequens  et  debilis  factus  est,  perinde  ac 
haec  signa  alia  abierint ;  quod  nunquam  ac¬ 
ciderit,  si  distentione  et  irritatione  cerebri,  ut 
Doctori  Whytt  aliisque  visum  est,  niteretur. 

Respiratio  tarda  et  difficilis  interdum  fit  in 
ultimis  diebus.  Aeger  celeriter  spiritum  trahit 
et  emittit;  dein  post  expilationem  paulisper 
respirare  cessat ;  tum  celerrime  respirationes 
paucas  perficit ;  tum  iterum  dormienti  similis 
quiescit.  Respiratio  est  functio  partim  vo- 

luntaria,  partim  non  :  torpor  autem  generalis 
functiones  quoque  musculorum  respirationis 
impedit,  tardatque,  ita  ut  necessitas  respiran¬ 
di  inevitabilis  aegrum  inspirare,  et  respiratio¬ 
nes  quasdam  perficere  cum  labore  quasi,  co¬ 
git  ;  musculi  respirationis  iterum  labore  qui¬ 
escunt  ;  iterum  alterne  in  actionem  celerem 
necessitate  imperiosa  cientur  ;  dum  vires  vi¬ 
tae  adeo  exhaustae  fuerint,  ut  semper  celeri¬ 
ter  laborent.  Observare  licet  cessationem  re¬ 
spirandi  semper  post  expirandum  fieri,  quia 
spiritum  emittimus  sine  ullo  conatu  volunta¬ 
rio,  idque,  vi  insita  resiliendi  cartilaginum  cos¬ 
tarum  ad  conditionem  sibi  facilem  recuperan¬ 
dum.  Aeger  igitur  expirat,  sed  iterum  inspi¬ 
rare  nequit :  “  Hinc,  inquit  Gregorius  pro- 
“  fessor  noster,  ultimus  moribundo  nisus  in- 
u  spiratio,  animam  sine  conatu  efflat,  nam 
a  omnes  in  expiratione  moriuntur.” 

DE  RATIONE  MEDENDI. 


In  hoc  morbo,  qui  ab  initio  periculosissi¬ 
mus  est,  et  qui  cum  metam  quandam  trans¬ 
ierit,  plerumque  lethalis  est ;  maxime  est 
momenti  curationem  quam  primum  institu- 
ere,  eamque  cum  vigore  prudenti  persequi. 

Signa  primaria,  scilicet  febris,  capitis  do¬ 
lor,  vomitus,  obstipatio,  Ilydrocephalo,  ver¬ 
mibus  intestinorum,  febri  remittenti  infantili, 
et  marasmo,  communia  sunt ;  felicissimum 
autem  est  eandem  curationem  omnibus  iis 
malis  responsuram  esse. 

Ut  alvus  semper  adstricta  est,  purgantia 
indicari  videntur,  praeterea,  purgantia  febrem 
et  capitis  dolorem  obstipatione  nitentem  mi¬ 
nuent  ;  et  si  irritatio  iis  rebus  submoveri  po¬ 
test,  vomitus  cessabit.  Hinc  omni  in  aspec¬ 
tu  purgantia  remedia  utilissima  esse  viden- 

tur.  In  dosibus  tamen  parvis  pro  viribus  et 
aetate  aegri  ita  repetenda  sunt,  ut  diarrhoe¬ 
am  lenem  teneant,  quo  colluvies  ex  intestinis 
submoveri  possit.  Hac  solummodo  omnia 
signa  urgentia  submota  sunt,  et  curatio  facta 
est ;  omnium  purgantium  sub  murias  hydrar- 
gyri  optimum  est ;  hoc  tamen  in  dosibus  ir¬ 
ritabilitati  ventriculi  aptatis  adhibendum  est ; 
primo  in  parvis  cum  ventriculus  valde  irrita¬ 
bilis  est,  postea  in  multo  majoribus  cum  tor¬ 
por  adest ;  si  hic  maximus  est,  pulveris  jahu 
pae,  vel  gambogiae,  vel  scammoniae  pauca 
grana  pro  aetate  aegri  inter  doses  submuriatis 
hydrargyri  adhiberi  possunt.  Sin  autem  sig¬ 
na  adhuc  gravia  sunt  aliaque  superveniunt, 
nihil  dubii  est,  quin  morbus  vere  Hydroce- 
phalus  Acutus  est.  In  curationem  efficiendo 
consilia  tria  necessaria  esse  videntur. 

I.  Inflammationem  in  cerebro  prohibere  . 

-i 

vel  minuere. 

II.  V  asa  lymphatica  stimulare  ita  ut  hu¬ 
morem  effusum  absorbeant 

# 

III.  Signa  urgentia  in  progressu  morbi 
allevare. 

Imo.  Ad  actionem  inflammatione  comi¬ 
tatam  minuendum  omnium  detractio  sangui- 
nis  potentissima  est.  De  quantitate  detra¬ 
henda  tamen  minime  inter  medicos  constat. 
Dr  Rush  venaesectionem  generalem  commen¬ 
davit  in  primo  quidem  stadio  phreniculae,  ut 
nostrum  morbum  primo  nominavit ;  ad  quan¬ 
titatem  majorem  sanguinis  quam  in  phreni¬ 
tide,  nisi  in  minimis  natu.  Num  haec  me¬ 
thodus  curationis  melior  aliis  responderit, 
non  apparet.  Missio  generalis  et  copiosa  san¬ 
guinis  primis  diebus,  ubi  constitutio  robusta, 
pulsatio  fortis  arteriarum  temporalium,  capi¬ 
tis  dolor  vehemens,  aliaque  signa  actionis  ar¬ 
teriarum  auctae  in  cerebro  sunt ;  praesertim 

si  aetas  prope  pubertatem,  minime  negligen- 
da  est. 

In  habitu  vero  scrofula  imbuto,  et  aetate 
infantili,  et  ubi  debilitas  aliis  morbis  praegres¬ 
sis  inducta  est,  detractio  sanguinis  generalis 
debilitatem  intenderet  et  periculosa  esset. 
Sanguis  igitur  e  temporibus  hirudinibus  de¬ 
tractus  bene  respondet ;  et  hoc  pro  signorum 
violentia  et  viribus  aegri  repetatur.  Sanguis 
quoque  detrahatur  cucurbitula  cum  ferro  ad 
tempora  applicata ;  vel  ramulum  arteriae 
temporalis  vel  occipitalis  incidendo. 

Quidam  medici  actionem  inflammatione 
comitatam  in  cerebro  perstare  per  totum  mor¬ 
bi  decursum  putant,  et  non  accessione  stadii 
torporis  cessare  ;  itaque  detractio  sanguinis  e 
capite  quando  signa  postulant,  etiam  in  stadio 
secundo  et  fortasse  sub  fine  ejus,  utilissima 
est.  Vita  in  summo  periculo  est,  ideoque  pro 
viribus  nostris  virilibus  aegrum  infelicem  mor- 

te  eripere  conandum  est.  Quampiam  detrac¬ 
tio  sanguinis,  viribus  aegri  plurimum  exhaus¬ 
tis,  vitam  in  periculum  instans  ferat  \  nihilo¬ 
minus  inflammatio  et  plenitudo  vasorum  in 
conditione  valde  debili  debellanda  sunt,  et 
etiam  tum  detractio  sanguinis  cauta,  allevati¬ 
one  cum  aliqua  facta  sit. 

Emplastra  meloes  vcsicatorii ,  ad  actionem 
inflammatione  comitatam  minuendum,  sunt 
capiti  applicata.  Emplastrum  summo  capiti 
applicatum  inflammationem  partium  externa¬ 
rum  movet,  sanguinem  a  vasis  internis  in  vasa 
externa  derivat,  et  eo  modo  inflammationem 
intra  cerebrum  minuit.  Emplastra  vesicato- 
ria  igitur  in  curatione  hujus  morbi  nunquam 
omittenda  sunt ;  contra,  iterum  iterumque 
summo  cum  commodo  repetenda.  Doctor 
Quin  summo  cum  jure  emplastra  vesicatoria 
remediorum  omnium  efficacissima  in  hunc 
morbum  debellando  existimare  solitus  est. 

Rebus  jam  dictis  praegressis,  et  crinibus 
a  summo  capite  abrasis,  emplastrum  meloes 
vesicatorii  forte  et  amplum  toti  summo  capi¬ 
ti  applicandum  est :  vel  emplastrum  minus 

. 

nunc  sincipiti,  nunc  occipiti,  dein  lateri  uni, 
et  tum  alteri  in  successione  applicatum  est, 
et  irritatio  externa  perpetuo  teneatur.  Pars 
exulcerata  unguento  meloes  vesicatorii,  vel 
unguento  juniperis  sabinae,  vel  unguento  tar- 
tritis  antimonii,  tegenda  est,  ut  humor  copio¬ 
sus  inde  eliciatur.  Quidam  eam  emplastro 
hydrargyri  tegi  suaserunt. 

Doctor  Smyth  pro  emplastro  vesicatorio 
causticum  lunare  bregmati  superimponi,  com¬ 
mendat,  nam  ibi  commercium  inter  vasa  in¬ 
terna  et  externa  capitis  liberrimum  est.  Ille, 
causticum  ut  stimulum  potentiorem  moveat, 
emplastro  vesicatorio  praefert.  Ille  nitratem 
argenti  in  pulverem  tritum  imponi  forma  em¬ 
plastri  in  aluta  ovata,  cujus  diametrum  circi¬ 
ter  digitos  duos  transversos  longum,  et  digi- 

tum  cum  dimidio* latum  erat,  suadet;  mag¬ 
nitudo  ejus  tamen  pro  aetate  aegri  varianda, 
et  accommodanda  est.  Hoc  emplastrum  caus¬ 
ticum  omni  hora  duodecima,  renovari  debet ; 
dum  cutem  usque  perdiderit,  atque  inflamma¬ 
tionem  et  suppurationem  excitaverit.  Haec 
pars  eo  modo  exulcerata  unguento  simplici 
curari  debet. 

Cathartica  medicamenta  ad  actionem  auc¬ 
tam  vasorum  totius  systematis,  praecipue  vero 
cerebri  minuendum  utilissima,  et  efhcacissi- 
ma  sunt.  Quorum  dosis  modo  major,  modo 
minor  esse,  et  torpori  praesenti  semper  acco- 
modari  debet,  atque  intervallis  idoneis  repeti, 
adeo  ut  diarrhoea  lenis  excitetur,  et  per  mor¬ 
bi  decursum  continuetur.  Cathartica  pro  vi¬ 
ribus  aegri  et  torpore  morbi  adhibita  irrita¬ 
tionem  systematis,  signa  dyspepsiae,  capitis 

dolorem  et  actionem  auctam  in  cerebro  plu- 

% 

rimum  minuent,  si  non  ex  toto  submovebunt. 
Cathartica  fortissima  plerumque  necessaria 

sunt  ad  torporem  intestinorum  superandum. 

Submurias  hydrargyri  pulveri  jalapae  junc- 

•» 

tus ;  vel  doses  alternae  submuriatis  hydrar¬ 
gyri  et  pulveris  gambogiae,  scammoniae  vel 
olei  ricini  sine  igne,  remedia  efficacissima 
sunt,  et  consilio  nostro  bene  responderint. 

Digitalis  purpurea  ad  vim  et  impetum  pul¬ 
sus  fraenandum  commendata  et  adhibita  est. 
Vires  equidem  magnas  impetum  et  frequen¬ 
tiam  cordis  et  arteriarum  cohibendi  possidet, 
ideoque  utilissima  esse  Hydrocephalo  Acuto 
promittit.  Cum  signa  praesentia  missionem 
sanguinis  postulare  videntur ;  et  cum  vires 
aegri  fractae  et  exhaustae  morbo  aliquo  prae¬ 
gresso,  vel  etiam  Hydrocephalo  ipso,  usum 
ejus  vetant ;  digitalis  purpurea  inaestimabi¬ 
lis  succedanea  esse  videtur.  Hoc  remedium 
caute,  et  eodem  tempore,  cum  progressum 
morbi  celerem  contemplemur,  cum  vigore 
administrare  oportet.  Utilissimum  est  cum 
debilitas  ingruit  post  alios  morbos.  Hujus 

exemplum  notabile  Doctor  Blackall  scripsit, 
quod  accidit  post  Scarlatinam,  cum  Hydrops 
aderat.  Simul  cum  missione  sanguinis  et 
emplastris  vesicatoriis,  digitalis  infusum  ad¬ 
hibuit,  quod  illi  efficacissimum  esse  visum  est, 
missionemque  sanguinis  iterum  non  necessa¬ 
riam  reddidit.  Casum  puellae  annos  novem 
natae  insignem  post  rubeolam  nuperrime 
egomet  ipse  vidi  ;  in  quo,  cum  medicus  ad¬ 
vocatus  est,  cujus  comes  eram,  aderant  febris 
acuta,  dolor  summi  capitis,  surditas,  dilatatio 
pupillarum,  alvus  pertinaciter  adstricta,  et 
torpor  generalis.  Iluic  aegrae  lavatio  tepida 
mane  et  vespere,  submuriatis  hydrargyri  gra¬ 
na  tria  bis  in  die,  emplastrum  meloes  vesica- 
torii  amplum  summo  capiti  applicatum,  sta- 
tim  praescripta  sunt.  Intra  dies  duos  tresve 
febris  diminuta  est,  et  debilitas,  atque  signa, 
quae  compressionem  cerebri  denotant,  urge¬ 
bant.  Tinctura  digitalis  purpureae  cum  ae¬ 
there  nitrico  sub  forma  misturae  cum  syrupo 
simplici  adhibebatur  ter  indies.  Drachmas 

tres  tincturae,  qua  pulsus  afficiebatur*  sump¬ 
sit  intra  hebdomadas  duas,  et,  submuriate  hy- 
drargyri  interea  continuato,  convalescere  coe¬ 
pit,  et  semper  postea  recuperavit» 

Dosis  digitalis  primo  parva,  puero  annos 
tres  nato  circiter  guttas  quinque  bis  terve  in 
die  adhiberi,  et  ad  omnem  dosin  incremento 
guttae  augeri  debet.  Effectus  digitalis  ta¬ 
men  signis  Hydrocephali  ipsius  in  stadio  tor¬ 
poris  ita  similes  sunt,  ut  in  errorem  facillime 
ducamur,  eosque  accessionem  stadii  secundi 
putamus.  Auctoribus  dictum  est,  ut  pulsus 
tardus  et  inordinatus,  digitali  adhibita,  par¬ 
vus  chordae  similis  et  acer  sit,  dum  in  stadio 
torporis  Hydrocephali  potius  mollis,  inaequa¬ 
lis,  et  plenus  :  ut  languor  quoque  ex  digitali 
oriens  vertigine  et  brevi  coecitate,  dum  ille  ex 
Hydrocephalo  Acuto  oriens  potius  coma  co¬ 
mitetur» 

Alia  remedia  simpliciora  in  usu  sunt  ad 

febrem,  signaque  actionis  auctae  arteriarum 
cerebri  minuendum,  scilicet,  aqua  frigida  cum 
aceto,  vel  glacies  in  aceto  soluta,  capiti  ap¬ 
plicata  et  saepe  repetita  :  et  pediluvium  ves¬ 
pere  adbibitum.  Haec  tentari  possunt,  sed 
aliis  remediis  efficacioribus  obsistere  minime 
vero  oportet. 

II.  In  stadio  secundo  signa,  quae  cere¬ 
brum  comprimi  indicant,  s ese  magis  magis¬ 
que  ostendunt ;  pulsus  nimirum  tardus  et  in¬ 
aequalis,  pupillae  dilatatae,  strabismus,  et 
torpor  generalis.  Remedia  igitur  idonea  ad 
vasa  lymphatica,  ut  humorem  effusum  absor¬ 
beant,  stimulandum,  adhibere  oportet.  Ad 
vasa  absorbentia  stimulandum  et  reliquias  ac¬ 
tionis  inflammatione  comitatae  minuendum 
emplastra  vesicatoria  adhuc  capiti  summo 
cum  commodo  applicentur. 

Hydrargyrus  vasa  absorbentia,  ut  inter 
omnis  constat,  plurimum  stimulat,  ideoque 

absorptionem  humoris  effusi  promovet ;  hinc 
in  hoc  stadio  nostri  morbi  utilissimus  est 
Doses  repetitae  submuriatis  hydrargyri,  ut 
jam  dictum  est,  conditioni  ventriculi  et  alvi 
aptatae  ;  et  consilio  etiam  ut  et  alvum  faci- 
lem  teneant,  et  effectus  hydrargyri  proprios 
ostendant,  administrandae  sunt.  Praeterea, 
propter  difficultatem  corporis  juvenis  hy- 
drargyro  afficiendi,  unguentum  hydrargyri 
fortius,  bis  terve  in  die  in  systema  bene  infri¬ 
care  necesse  est ;  ut  hoc  effectus  illius  auxi- 
lietur ;  et  ambo  simul  quam  primum  effectus 
hydrargyro  peculiares  in  corpore  moveant* 
Hydrargyrus  hoc  modo  extrinsecus  et  intrin¬ 
secus  adhibitus  pro  viribus  aegri  atque  tor¬ 
pore  morbi,  vix  aut  ne  vix  quidem,  fluxum 
salivae  auxit.  Saliva  solito  copiosior,  omen 
certe  faustum  est,  et  argumentum  medica¬ 
menti  in  systema  effectus  excitandi.  Hoc 
autem,  aliis  remediis  adjuvantibus,  sine  ulla 
saliva  aucta,  vel  effectibus  ei  peculiaribus,  cu¬ 
rationem  morbi  efficit. 

Aliquando  lamen  hydrargyro  aliisque  re¬ 
mediis  progressus  morbi  interruptus  est,  con¬ 
vulsiones  evanuerunt,  et  sensus  tam  interni 
quam  externi  restituti  sunt ;  sed  debilitas  ita 
summa  morbo  inducta  erat,  ut  vires  vitae  re¬ 
creare  et  sustinere  ars  nostra  medicinalis  ne¬ 
quiret. 

Dr  Smyth  Scillam  Maritimam  effectus  Ily- 
drargyri  auxiliatam  esse  putavit :  et  verisimil- 
limum  est  scillam  fore  optimum  subsidium 
hydrargyro  in  absorptione  promovenda. 

Digitalis  purpurea  propter  vires  suas  ab¬ 
sorbentia  stimulandi  in  effusionibus  aquosis 
aliarum  partium  indicata  est,  ut  remedium  ef- 
ficacissimum  in  hoc  stadio  Hydrocephali* 
Hujus  casus  puellae  supra  scriptus  exemplum 
memoria  dignum  praebet,  quod  certe  omni¬ 
bus  non  scepticis  satisfiat,  digitalem  in  hac 
conditione  Hydrocephali,  non  sine  periculo 

solum,  verum  etiam  cum  commodo  salutife¬ 
ro  usurpari. 

Sternutatoria  in  usu  interdum  fuerunt,  si- 
cuti  folia  asari  europaei,  nicotianae  taba¬ 
ci,  radix  veratri  albi,  subsulphas  hydrar- 
gyri  flavus,  distillationem  e  naribus  excitare, 
absorbentiaque  cerebri  stimulare  ;  sed  raro 
his  consiliis  responderunt. 

Sudorifica  quoque  adhibita  sunt,  et  non- 
nunquam  utilia.  Sudor  spontaneus,  vel  arte 
excitatus,  circa  caput  et  cervicem  exortus 
est,  signaque  urgentia  submovit ;  et  denique 
paucis  exemplis  curationem  festinavit.  Doc- 
tor  Gregory  inter  praelegendum  mentionem 
facit  de  aegro,  qui  ex  strabismo  et  partim 
etiam  stupore  ereptus  erat  sudore,  qui  medi¬ 
camentis  elicitus  esset. 

« 

Gafoanismus  et  Electricitas,  propter  vires  eo¬ 
rum  stimulantes,  quoque  ad  humoris  effusi  ab- 

sorj>tionem  promovendum  commendata  sunt ; 
raro  tamen  adhibita. 

III.  Signa  urgentia  allevare,  viamque  le- 
t lii  magis  tolerabilem  in  multis  morbis,  est 
omne,  quod  ars  nostra  efficiat ;  et  in  quibus¬ 
dam,  inter  quos  est  Hydrocephalus,  hoc  f  a- 
cere  vix  in  manus  nostras  est,  nam  signa  ur¬ 
gentia,  solummodo  simul  cum  morbo  submo¬ 
veri  possunt. 

Dolorem  capitis  minuere  Opium  in  usu 
fuit ;  cum  vero  signa  inflammationis  gravia 
sunt,  non  solum  inutile,  sed  injuriosum  re¬ 
medium  esse  videtur.  Post  evacuationes  ido¬ 
neas  tamen  aliquando  ad  irritationem  generis 
nervosi  allevandum  utile  sit. 

Refrigerantia  capiti  applicata,  ut  supra 
dictum  est,  vel  aether  super  caput  frica¬ 
tus,  evaporationem  promovendo,  calorem  su¬ 
perfluum  secum  auget,  optima  remedia  ad 

dolorem  capitis  allevandum  esse  videntur. 
Utile  est  quoque  motum  evitare  quo  capitis 
dolor  intendatur.  Alvus  soluta,  et  haustus 
effervescentes,  et  reclinatio  corporis,  nause¬ 
am  et  vomitum,  verisimile  est,  quodammodo 
minuent.  Ad  intolerantiam  lucis  et  soni  mi- 

nuendum,  lux  quam  maxime  fieri  potest,  e 

1 

cubiculo  excludenda  est ;  et  quies  observan¬ 
da. 


Diaeta  tenuis  et  levis  per  totum  morbi 
decursum  porrigenda  est,  sicuti  juscula  te¬ 
nuia  et  geiatina  animalis,  quae  nauseam 
movendo  minus  apta  sunt.  Quod  si  ne 
haec  quidem  in  ventriculum  sine  nauseam  et 
vomitum  ciendo  demitti  possint  propter  ejus 
irritabilitatem  maximam,  enemata  nutrientia 
per  anum  injici  debent.  Appetitus  modo 
fere  nullus,  modo  vorax  est ;  occasio  igitur 
tempestiva  eligenda  est,  qua  satis  nutri¬ 
menti,  et  eodem  tempore  non  nimis,  suma¬ 
tur.  In  debilitate  summa  sub  fine  morbi,  vi- 

num,  vel  liquor  gin  punch  dictus,  ex  toto  ne¬ 
cessaria,  et,  ni  lallor,  utilissima,  ad  vires  vitae 
recreandas  roborandasque,  essent. 

I  • 

- -  - 

PROPHYLAXIS. 

Huic  morbo  praevenire  multo  magis  facile 
et  optabile  est,  quam  eum  curare.  Itaque  ad 
ei  praeveniendum  alvus  facilis,  exercitatio 
modica,  diaeta  nutriens  multum  valent.  Quan- 
docunque  dejectiones  alvi  plumbeae,  pallidae 
et  mali  odoris  sunt,  purgantibus  quam  pri¬ 
mum  dccuriendum  est.  Si  dentes,  qui  gin¬ 
givas  elevant  atque  distendunt,  genus  nervo¬ 
sum  et  functiones  corporis  generales  pertur¬ 
bant,  gingivae  statim  incidendae  sunt.  Haec 
praecipue  observari  debent  familiis,  in  quibus 
j  morbus  haereditarius  esse  videtur.  Emplastra 


60  DISPUTATIO  MEDICA,  &C. 

vesicatoria  capiti,  vel  fonticulus  nuchae  iis 
familiis  utilissima  ;  praesertim  vero  iis  capitis 
dolore  obnoxiis  sine  causa  evidenti  nunquam 

negligenda. 

i 

